CELEX: 32020Y0914(01)
Language: bg
Date: 2020-08-17 00:00:00
Title: Решение на Европейския съвет за системен риск от 17 август 2020 година относно назначаването на длъжностното лице за защита на данните на Европейския съвет за системен риск (ECCP/2020/11) 2020/C 303/04

14.9.2020   
               
               
                  BG
               
               
                  Официален вестник на Европейския съюз
               
               
                  C 303/5
               
            
         РЕШЕНИЕ НА ЕВРОПЕЙСКИЯ СЪВЕТ ЗА СИСТЕМЕН РИСК
         от 17 август 2020 година
         относно назначаването на длъжностното лице за защита на данните на Европейския съвет за системен риск
         (ECCP/2020/11)
         (2020/C 303/04)
         ГЕНЕРАЛНИЯТ СЪВЕТ НА ЕВРОПЕЙСКИЯ СЪВЕТ ЗА СИСТЕМЕН РИСК,
         като взе предвид Договора за функционирането на Европейския съюз,
         като взе предвид Регламент (ЕС) № 1092/2010 на Европейския парламент и на Съвета от 24 ноември 2010 г. за пруденциалния надзор върху финансовата система на Европейския съюз на макроравнище и за създаване на Европейски съвет за системен риск (1),
         като взе предвид Регламент (ЕС) 2018/1725 на Европейския парламент и на Съвета от 23 октомври 2018 г. относно защитата на физическите лица във връзка с обработването на лични данни от институциите, органите, службите и агенциите на Съюза и относно свободното движение на такива данни и за отмяна на Регламент (ЕО) № 45/2001 и Решение № 1247/2002/ЕО (2), и по-специално член 43 от него,
         като взе предвид Решение ЕССР/2012/1 на Европейския съвет за системен риск от 13 юли 2012 г. за прилагане на правила за защита на данните в Европейския съвет за системен риск (3), и по-специално член 3 от него,
         като взе предвид Решение ЕЦБ/2020/655 на Европейската централна банка от 5 май 2020 г. за приемане на правила за прилагане във връзка със защитата на данни в Европейската централна банка и за отмяна на Решение ЕЦБ/2007/1 (ЕЦБ/2020/28) (4), и по-специално член 3, параграф 5 от него,
         като има предвид, че:
         
                     (1)
                  
                  
                     На 30 юли 2019 г. Генералният съвет на Европейския съвет за системен риск (ЕССР) прие Решение ЕССР/2019/17 на Европейския съвет за системен риск (5), с което г-жа Evanthia Chatziliasi беше назначена за длъжностно лице за защита на данните (ДЛЗД) на ЕССР до 31 юли 2024 г.
                  
               
                     (2)
                  
                  
                     По искане на г-жа Chatziliasi мандатът ѝ ще бъде прекратен на 31 август 2020 г. Поради това е необходимо да бъде назначено ново ДЛЗД на ЕССР, считано от 1 септември 2020 г.
                  
               
                     (3)
                  
                  
                     На основание член 43, параграф 2 от Регламент (ЕС) 2018/1725 ДЛЗД на Европейската централна банка (ЕЦБ) действа и като ДЛЗД на ЕССР.
                  
               
                     (4)
                  
                  
                     На 21 юли 2020 г. Изпълнителният съвет на ЕЦБ назначи г-н Maarten Daman да поеме функциите на г-жа Evanthia Chatziliasi като ДЛЗД на ЕЦБ считано от 1 септември 2020 г. до 31 август 2023 г.
                  
               
                     (5)
                  
                  
                     Член 3, параграф 5 от Решение (ЕС) 2020/655 (ЕЦБ/2020/28), който се прилага от 1 ноември 2020 г., предвижда, че по искане на ЕССР ДЛЗД на ЕЦБ може да бъде оправомощено да изпълнява и във връзка с ЕССР задачите, посочени в член 45 от Регламент (ЕС) 2018/1725. С цел ефективност и в съответствие с досегашната практика Генералният съвет на ЕССР счита, че такова искане следва да бъде отправено,
                  
               ПРИЕ НАСТОЯЩОТО РЕШЕНИЕ:
         
            Член 1
            Назначаване на длъжностно лице за защита на данните на Европейския съвет за системен риск
            Г-н Maarten Daman се назначава за длъжностно лице за защита на данните (ДЛЗД) на Европейския съвет за системен риск (ЕССР) с действие от 1 септември 2020 г. до 31 август 2023 г. в качеството му на член на персонала и ДЛЗД на Европейската централна банка (ЕЦБ).
         
         
            Член 2
            Искане за оправомощаване съгласно член 3, параграф 5 от Решение (ЕС) 2020/655 (ЕЦБ/2020/28)
            Съгласно член 3, параграф 5 от Решение (ЕС) 2020/655 (ЕЦБ/2020/28) ЕССР отправя искане всяко ДЛЗД, назначено от ЕЦБ след 1 ноември 2020 г., да бъде оправомощено да изпълнява и във връзка с ЕССР задачите, посочени в член 45 от Регламент (ЕС) 2018/1725.
         
         
            Член 3
            Влизане в сила
            Настоящото решение влиза в сила на 17 август 2020 г.
         
         
            Съставено във Франкфурт на Майн на 17 август 2020 година.
            
               
                  Ръководител на секретариата на ЕССР,
               
               
                  от името на Генералния съвет на ЕССР
               
               Francesco MAZZAFERRO
            
         
         
            (1)  ОВ L 331, 15.12.2010 г., стр. 1.
         
            (2)  OВ L 295, 21.11.2018 г., стр. 39.
         
            (3)  OВ C 286, 22.9.2012 г., стр. 16.
         
            (4)  OВ L 152, 15.5.2020 г, стр. 13.
         
            (5)  Решение ЕССР/2019/17 на Европейския съвет за системен риск от 30 юли 2019 г. относно назначаването на длъжностното лице за защита на данните на Европейския съвет за системен риск (OВ C 344, 11.10.2019 г., стр. 3).